Diari Oficial de la Generalitat Valenciana


Sumari del DOGV 8930, del 20-10-2020 (2020/8527)

RESOLUCIÓ de 14 d'octubre de 2020, de la Conselleria de Participació, Transparència, Cooperació i Qualitat Democràtica, per la qual es concedeixen per a l'any 2020 les subvencions destinades a les entitats ciutadanes de la Comunitat Valenciana, per a l'enfortiment de la participació ciutadana en l'àmbit de l'associacionisme.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8930

Data del DOGV
:   20-10-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/8527


Data del document
:   14-10-2020

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Resolució

Anàlisi jurídica

 Descriptors 

:   * Conselleria de Participació, Transparència, Cooperació i Qualitat Democràtica
    * ajuda pública

RESOLUCIÓ de 14 d'octubre de 2020, de la Conselleria de Participació, Transparència, Cooperació i Qualitat Democràtica, per la qual es concedeixen per a l'any 2020 les subvencions destinades a les entitats ciutadanes de la Comunitat Valenciana, per a l'enfortiment de la participació ciutadana en l'àmbit de l'associacionisme. [2020/8527]  
  
Mitjançant l'Ordre 4/2016, de 3 de juny de 2016, de la Conselleria de Transparència, Responsabilitat Social, Participació i Cooperació, es van aprovar les bases reguladores conjuntes de les subvencions destinades a les entitats locals, entitats ciutadanes, centres valencians en l'exterior i cases regionals d'altres comunitats autònomes a la Comunitat Valenciana, per al foment de la participació ciutadana, la transparència i l'accés a la informació pública (DOGV 7798, 06.06.2016).  
  
Mitjançant la Resolució de 25 de febrer de 2020, de la Conselleria de Participació, Transparència, Cooperació i Qualitat Democràtica, es van convocar per a l'any 2020, subvencions destinades a les entitats ciutadanes de la Comunitat Valenciana (DOGV 8754, 04.03.2020).  
Considerant que s'han presentat a la convocatòria 178 sol·licituds d'entitats ciutadanes, de les quals 24 n'han sigut excloses pels motius exposats més endavant i una vegada verificat que les entitats beneficiàries de les subvencions esmentades compleixen tots els requisits necessaris per a accedir a les ajudes establides en la convocatòria.  
Vist l'informe de la comissió avaluadora en el qual es concreta el resultat de l'avaluació de les sol·licituds d'acord amb l'article 164.f de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (d'ara endavant, LHPG), subscrit per la comissió avaluadora amb data 28 de juliol de 2020.  
  
Vista la proposta de resolució provisional de concessió de la Direcció General de Participació Ciutadana publicada en la pàgina web de la Conselleria de Participació, Transparència, Cooperació i Qualitat Democràtica, amb data 29 de juliol de 2020, per a la concessió per a l'any 2020 de subvencions destinades a les entitats ciutadanes de la Comunitat Valenciana, per a l'enfortiment de la participació ciutadana en l'àmbit de l'associacionisme.  
Una vegada transcorregut el termini de presentació de les al·legacions a la proposta de resolució provisional publicada en la pàgina web de la Conselleria de Participació, Transparència, Cooperació i Qualitat Democràtica, amb data 29 de juliol de 2020, i vist l'informe de la comissió avaluadora de 8 de setembre de 2020, en el qual es concreta el resultat de la revisió de les al·legacions presentades com a conseqüència de la publicació de la proposta de resolució provisional esmentada més amunt, i ha resultat la desestimació de les al·legacions presentades per les entitats:  
- Associació de Familiars de Persones amb Alzheimer de Villena i Comarca (Q92540573)  
- Fundació Triangle Jove (C22977423)  
- AVAFAM - Associació Valenciana de Famílies Nombroses (P33804627)  
- ACICOM - Associació Ciutadana i Comunicació (C73137623)  
D'altra banda, les entitats els projectes de les quals han superat els 50 punts i no han obtingut subvenció, per haver-se esgotat els fons establits en la convocatòria, ascendeixen a 89, dels quals, 74 de la modalitat a i 15 de la modalitat b.  
La desproporció existent entre les entitats beneficiàries de la subvenció i les entitats, que malgrat haver presentat projectes adequats i de qualitat per a la consecució dels objectius previstos en la convocatòria, no són beneficiaris d'aquesta, ha justificat la necessitat d'ampliació de la línia de subvenció que ens ocupa.  
Segons el que es preveu en el resolc tres de la convocatòria, es fixa una quantia addicional màxima de 312.500 euros (tres-cents dotze mil cinc-cents euros), l'aplicació dels quals a la concessió de les subvencions regulades en la mateixa no requerirà una nova convocatòria. L'efectivitat de la quantia addicional màxima queda condicionada a la declaració de disponibilitat de crèdit i, si escau, amb l'aprovació prèvia de la modificació pressupostària procedent en un moment anterior a la resolució de la concessió de la subvenció. Tot això, de conformitat amb el que preveu l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat i l'article 58, apartat 2, lletra a, punt quart, del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions (d'ara en avant, RLGS).  
  
Per la Direcció General de Participació Ciutadana ha existit voluntat d'ampliar la línia d'entitats ciutadanes al màxim 312.500 euros (tres-cents dotze mil cinc-cents euros), previst en la convocatòria. Aquesta ampliació suposa la concessió de subvenció a 21 entitats més de la modalitat a i 14 entitats més de la modalitat b.  
Vist l'acord de 2 d'octubre de 2020, del Consell, pel qual s'autoritza la transferència de crèdit del programa 126.70, Qualitat democràtica, al programa 112.90, Participació ciutadana, de la Conselleria de Participació, Transparència, Cooperació i Qualitat Democràtica, per un import de 312.500 ?.  
Vist l'informe de la Comissió Avaluadora de data 5 d'octubre de 2020 en què es concreta el resultat de l'avaluació de les sol·licituds, després de l'ampliació de la línia de subvenció que ens ocupa, d'acord amb l'article 164.f) de la LHPG.  
  
Vist l'informe de l'òrgan instructor, pel qual s'informa que les entitats beneficiàries de les referides subvencions, compleixen tots els requisits necessaris per a accedir a les ajudes establides en la convocatòria.  
Vista la proposta de resolució de la Direcció General de Participació Ciutadana de la Conselleria de Participació, Transparència, Cooperació i Qualitat Democràtica, de 6 d'octubre de 2020, per a la concessió per a l'any 2020 de subvencions destinades a les entitats ciutadanes de la Comunitat Valenciana, per a l'enfortiment de la participació ciutadana en l'àmbit de l'associacionisme.  
Per això, i en ús de les facultats que em confereixen els articles 9 i 10 de l'Ordre 4/2016, així com el resolc onze de la Resolució de 25 de febrer de 2020, i de conformitat amb el que preveu el Decret 105/2019, de 5 de juliol, pel qual s'estableix l'estructura orgànica bàsica de la Presidència i de les conselleries de la Generalitat, i l'article 160.4 de l'LHPG, resolc:  
  
  
Primer  
Concedir la subvenció a les entitats que se citen en l'annex I de la present resolució per un import total de 937.500 euros (nou-cents trenta-set mil cinc-cents euros) a càrrec de l'aplicació pressupostària 75.95.77.690.04.7, línia S7310000, dels pressupostos de la Generalitat per a l'exercici 2020.  
Segon el que estableix el resolc nou de la Resolució de 25 de febrer de 2020, la subvenció màxima a concedir per projecte serà:  
a) Per al cas de confederacions i federacions d'associacions, siga quin siga el seu àmbit territorial i fundacions i associacions d'àmbit autonòmic: 25.000 ?.  
b) Per al cas de fundacions o associacions d'àmbit inferior a l'autonòmic: 6.000 ?.  
Els projectes que hagen superat la puntuació de 50 punts se subvencionaran atenent el límit anterior i es concediran les subvencions per ordre de puntuació de major a menor fins a esgotar els fons previstos en la convocatòria.  
L'import global màxim establit en el resolc tres de la Resolució de 25 de febrer de 2020, per a finançar aquestes subvencions, es distribuirà destinant un 80 % (750.000 euros) a l'apartat a i el 20 % (187.500 euros) per a l'apartat b.  
  
Segon  
Qualsevol entitat sol·licitant podrà renunciar a la subvenció concedida amb anterioritat al lliurament de la subvenció, de manera expressa i per qualsevol mitjà que permeta la seua constància.  
En cas que es produïsca la renúncia d'alguna de les entitats beneficiàries a la subvenció en el termini d'un mes des de la publicació definitiva, el crèdit pressupostari no aplicat podrà concedir-se sense necessitat d'una nova convocatòria a l'entitat sol·licitant següent per ordre de puntuació i que haja superat la puntuació mínima i no haja resultat beneficiari.  
  
Tercer  
De conformitat amb el que s'estableix en l'article 27 de la Llei 38/2003, de 17 de novembre, general de subvencions, i vist que per la falta de disponibilitat de fons, la subvenció concedida és inferior a la subvenció sol·licitada en els expedients que a continuació s'indiquen, aquestes entitats podran reformular el projecte per a adaptar les activitats per a les quals se li ha concedit l'ajuda, a l'import realment concedit.  
- TPASOC/141/2020, Associació de Consumidors i Usuaris a Espanya (V17438880)  
- TPASOC/157/2020, Pego Viu (E83913217)  
A aquest efecte, queden requerides aquestes entitats perquè en el termini de deu dies hàbils reformulen el projecte presentat.  
  
Quart  
En l'annex II s'esmenten les entitats els projectes de les quals han superat els 50 punts i que no han obtingut subvenció per haver-se esgotat els fons establits en la convocatòria.  
  
Cinqué  
D'acord amb la valoració efectuada, les entitats ciutadanes de la Comunitat Valenciana esmentades en l'annex III no podran rebre aportació econòmica en concepte de subvenció per no haver aconseguit la puntuació mínima de 50 punts, segons el que es disposa en el resolc huit de la Resolució de 25 de febrer de 2020.  
  
Sisé  
Les entitats ciutadanes que s'esmenten en l'annex IV n'han quedat excloses pels motius que es detallen, per la qual cosa no han pogut ser avaluades.  
  
Seté  
El pagament de les subvencions es realitzarà en pagament únic, després de la justificació de la despesa realitzada, mitjançant transferència bancària al compte designat per l'entitat beneficiària en la seua sol·licitud.  
A petició expressa de l'entitat, indicant-se degudament en la sol·licitud de la subvenció, podrà anticipar-se el 60 % de l'import de la subvenció concedida.  
El termini màxim per a la presentació de la justificació de la subvenció finalitzarà el 31 d'octubre de 2020.  
  
Huité  
1. De conformitat amb l'article 75 de l'RLGS, la justificació de la subvenció s'efectuarà en la forma de compte justificatiu simplificat que contindrà la següent documentació:  
a) Certificat de justificació de despeses.  
b) Relació detallada de les despeses ocasionades pel projecte objecte de subvenció, amb identificació de la persona creditora i del concepte de despesa, import, data d'emissió de la factura, nòmina o una altra despesa del personal, data de pagament d'aquestes i relació amb les activitats i objectius del projecte. A més, s'haurà d'indicar l'import d'imputació de cada factura i de les despeses de personal intern a la subvenció concedida. En aquest sentit es considerarà despesa realitzada la que ha sigut efectivament pagada amb anterioritat a la finalització del període de justificació.  
La mencionada relació de despeses haurà de ser subscrita per la persona representant de l'entitat.  
c) Memòria tècnica detallada de les activitats realitzades efectivament/materialment i que han sigut subvencionades, que haurà de ser desenvolupada segons els següents epígrafs:  
1r. Dades de l'entitat sol·licitant: nom i NIF.  
2n. Títol del projecte.  
3r. Treball en xarxa: entitats participants, àrees de responsabilitat, pressupost assignat.  
4t. Activitats realitzades, detallant: nom, dates de realització, lloc, horari, nombre d'hores, nombre de participants, materials utilitzats, persona responsable, descripció de com s'ha dut a terme.  
5é. Difusió del projecte: descripció del pla de difusió detallant les dates de realització i les accions utilitzades.  
6é. Avaluació del projecte:  
1. Descripció dels resultats obtinguts.  
2. Descripció de la relació entre els resultats obtinguts i les necessitats prèvies.  
3. Anàlisi del grau de compliment dels objectius plantejats.  
4. Descripció de la incidència dels resultats sobre el foment de la participació ciutadana.  
5. Aplicació dels resultats per a la posada en marxa de futurs projectes o la millora en la gestió d'aquests.  
7é. Aportació del material gràfic (fullets, cartells, tríptics), audiovisuals, fotografies de les activitats o material utilitzat en l'avaluació (qüestionaris, informes de resultats), llista d'assistents i uns altres que es consideren oportuns.  
d) Certificat de compliment del pressupost aprovat. Per a la justificació de la subvenció concedida, haurà de respectar-se en tot moment el pressupost aprovat al costat de la sol·licitud. Per a això, s'adjuntarà amb la justificació final un certificat del compliment del pressupost aprovat amb la sol·licitud. Les despeses justificades hauran d'adaptar-se als conceptes de despesa autoritzats. Únicament s'admetrà una desviació en la imputació de quantitats als diferents conceptes de despeses en una quantia de fins a un trenta per cent (30 %), en més o menys, de l'import assignat a cadascun d'aquests conceptes, respectant en tot moment els límits màxims establits en l'article sis de la Resolució de 25 de febrer de 2020, de la Conselleria de Participació, Transparència, Cooperació i Qualitat Democràtica. La desviació no podrà aplicar-se a conceptes de despesa no autoritzats.  
  
2. La documentació justificativa haurà de presentar-se de manera telemàtica en la seu electrònica de la Generalitat, en el tràmit específic d'aportació de documentació a un expedient d'ajudes de la Conselleria de Participació, Transparència, Cooperació i Qualitat Democràtica. Per a poder realitzar la presentació telemàtica, el sol·licitant haurà de disposar d'algun dels sistemes de signatura electrònica admesos en la seu electrònica de la Generalitat.  
3. Es reduirà proporcionalment la subvenció en el cas que la justificació de les despeses realitzades no arribe a la quantia atorgada o el desviament de les quantitats que superen els imports màxims establits en els resolcs sis i tretze apartat 1.d de la resolució esmentada, així com quan, havent-se subvencionat una part del cost total de l'activitat, no es justifique l'import total de la despesa que suposa el desenvolupament d'aquesta activitat.  
4. La presentació extemporània de la justificació donarà lloc a la incoació d'un procediment per a deixar sense efecte l'acte de concessió de la subvenció. En tot cas es garantirà el dret de l'audiència de l'entitat beneficiària.  
  
Nové  
Es realitzarà la comprovació material de l'efectiva realització de l'activitat subvencionada mitjançant un control administratiu, sobre una mostra aleatòria corresponent al 40 % dels projectes concedits.  
  
Contra el que es disposa en la present resolució, que posa fi a la via administrativa, es podrà interposar potestativament un recurs de reposició davant del mateix òrgan que ha dictat l'acte, en el termini d'un mes, comptador des de l'endemà de la publicació, de conformitat amb el que estableixen els articles 123 i 124 de l'LPACAP, o bé un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la publicació, de conformitat amb el que estableixen els articles 10 i 46 de l'LJCA. Tot això sense perjudici que s'utilitze qualsevol altra via que es considere oportuna.  
  
  
València, 14 d'octubre de 2020.- La consellera de Participació, Transparència, Cooperació i Qualitat Democràtica: Rosa Pérez Garijo.